Príloha č. 1
Postavenie vybraných skupín sporiteľov
v systéme starobného dôchodkového sporenia

Nasledujúce tabuľky sumarizujú najdôležitejšie výhody, nevýhody a riziká, ktoré sú spojené so zotrvaním vybraných skupín sporiteľov v dvojpilierovom dôchodkovom systéme.

Tabuľky osobitne pomenúvajú riziká a výhody nasledovných skupín sporiteľov:

o	sporitelia vo veku relatívne krátko pred dosiahnutím dôchodkového veku,
o	invalidi,
o	poistenci štátu,
o	nízkopríjmové skupiny obyvateľstva.

Sporitelia vo veku relatívne krátko pred dosiahnutím dôchodkového veku
Tabuľka č. 1

Výhody zotrvania
v II. pilieri
	
Nevýhody zotrvania
v II. pilieri
	
Riziká zotrvania 
v II. pilieri
	
- existencia vlastníckych práv k dôchodkovým úsporám (možnosť dedenia); táto výhoda je však len dočasná a trvá v zásade len počas obdobia sporenia – po prevedení do dôchodkových úspor do životnej poisťovne a začatí poberania dôchodku z II. piliera už prevedené prostriedky nemožno dediť
	- krátke obdobie starobného dôchodkového sporenia; už pri zavádzaní II. piliera autori reformy upozorňovali, že minimálna potrebná doba sporenia na dôchodok musí byť najmenej 18-20 rokov, v opačnom prípade je účasť v II. pilieri pre sporiteľa nevýhodná a jeho dôchodok zo zmiešaného systému bude nižší ako výlučne z I. piliera
- obmedzená možnosť výberu typu dôchodkových fondov, z čoho vyplýva vyššie riziko malého, resp. žiadneho zhodnotenia dôchodkových úspor vzhľadom na vysokú konzervatívnosť investícií v dôchodkových fondoch
- zníženie dôchodkových nárokov o polovicu v priebežnom systéme za obdobie, kedy bol v II. pilieri
- budúci dôchodok je ohrozený nepredpokladateľnými výkyvmi na finančných trhoch
 - vzhľadom na očakávané tempo konvergencie ekonomiky SR (a súvisiaci vysoký rast miezd) v nasledujúcich rokov nižší dôchodok zo zmiešaného systému než z  priebežného
- valorizácia len časti dôchodku (vyplácaného z I. piliera)
- relatívne vysoká úroveň poplatkov, ktorá môžu pri krátkej dobe sporenia „pohltiť“ nielen získané výnosy, ale spôsobiť i to, že na účte sporiteľa bude ešte menej prostriedkov, než koľko mu na účet počas sporenia prišlo
- poplatky za správu účtu sú zúčtovávané aj počas obdobia, kedy si sporiteľ nesporí vôbec, čo môže negatívne ovplyvniť jeho bilanciu počas obdobia, kedy si z rôznych dôvodov nesporí (napr. ak sa stane nezamestnaným a pod.)
- poplatky si DSS účtuje bez ohľadu na dosiahnuté výsledky, teda aj v prípade, že výsledkom jej správy je strata pre sporiteľa	- nižšia miera zhodnotenia dôchodkových úspor vzhľadom na obmedzené možnosti výberu dôchodkových fondov
- neistota výšky anuity (doživotného dôchodku) vzhľadom na neexistenciu štandardného trhu s anuitami
- vyššie riziko nesplnenia základnej podmienky pre vznik nároku na starobný dôchodok (doba sporenia 15 rokov)
- hrozba toho, že v prípade nesplnenia podmienok na starobný dôchodok sa k svojim dôchodkovým úsporám nikdy nedostanú
- nemožnosť odchodu do predčasného dôchodku v II. pilieri (nasporená suma nebude dostatočná na zakúpenie doživotnej anuity minimálne na úrovni 0,6-násobku životného minima)
- pri vzniku invalidity neplatí štát (Sociálna poisťovňa) príspevky na osobný dôchodkový účet, nepočíta sa obdobie starobného dôchodkového sporenia
- vyšší vek znamená aj riziko straty práce a tým aj príjmu, z ktorého sú platené príspevky na osobný dôchodkový účet	

Poberatelia invalidného dôchodku
Tabuľka č. 2

Výhody zotrvania
v II. pilieri
	
Nevýhody zotrvania
v II. pilieri
	
Riziká zotrvania 
v II. pilieri
	
- existencia vlastníckych práv k dôchodkovým úsporám; táto výhoda je však len dočasná a trvá v zásade len počas obdobia sporenia – po prevedení do dôchodkových úspor do životnej poisťovne a začatí poberania dôchodku z II. piliera už prevedené prostriedky nemožno dediť

	- pri poklese schopnosti vykonávať zárobkovú činnosť prestáva štát (Sociálna poisťovňa) platiť príspevky na osobný dôchodkový účet
- sporiteľ, ktorý je poberateľ invalidného dôchodku a počas poberania invalidného dôchodku nebude vykonávať zárobkovú činnosť a nebude ani dobrovoľne platiť príspevky, nemusí splniť podmienku 15 rokov sporenia pre nárok na dôchodok z II. piliera; poberanie invalidného dôchodku sa hodnotí v I. pilieri ako obdobie dôchodkového poistenia pre nárok na starobný dôchodok alebo predčasný starobný dôchodok, aj keď nevykonáva zárobkovú činnosť a starobný dôchodok alebo predčasný starobný dôchodok nebude za obdobie  takéhoto poberania invalidného dôchodku krátený o polovicu. Sporiteľovi, ktorý je poberateľ invalidného dôchodku a počas poberania tohto dôchodku bude vykonávať zárobkovú činnosť, z ktorej bude platiť príspevky do II. piliera, bude  dôchodok z I. piliera krátený na polovicu aj za obdobie poberania i invalidného dôchodku.	- za invalidov už nie sú od 1. januára 2008 platené príspevky na starobné dôchodkové sporenie
- pokiaľ invalid – sporiteľ nemá možnosť naďalej vykonávať zárobkovú činnosť, na jeho dôchodkový účet neplynú žiadne príspevky
- vyššie riziko nesplnenia zákonom požadovaného minimálneho obdobia starobného dôchodkového sporenia; z toho vyplýva riziko toho, že sa takýto sporiteľ nikdy nedostane k svojim dôchodkovým úsporám
- objektívne ťažšia možnosť aktívneho uplatnenia na trhu práce a zabezpečenie príjmu, z ktorého bude možné platenie príspevkov do II. piliera
- v závislosti od veku sporiteľa možné obmedzenie typu dôchodkového fondu	

Poistenci štátu (mamičky, opatrovatelia s možnosťou voľby)
Tabuľka č. 3

Výhody zotrvania
v II. pilieri
	
Nevýhody zotrvania
v II. pilieri
	
Riziká zotrvania 
v II. pilieri
	
- existencia vlastníckych práv k dôchodkovým úsporám; táto výhoda je však len dočasná a trvá v zásade len počas obdobia sporenia – po prevedení do dôchodkových úspor do životnej poisťovne a začatí poberania dôchodku z II. piliera už prevedené prostriedky nemožno dediť
- štát (Sociálna poisťovňa) za nich naďalej platí príspevky na osobný dôchodkový účet zo zákonom stanoveného vymeriavacieho základu
	- krátenie dôchodkových nárokov v priebežnom systéme (I. pilier) na polovicu na rozdiel od možnosti dočasného návratu do priebežného systému, kedy sú tieto nároky počítané v plnej výške -> nižší dôchodok z priebežného systému	- vzhľadom na to, že poistenci štátu nepredstavujú homogénnu skupinu sporiteľov (sú v nej zahrnuté rôzne vekové skupiny obyvateľstva), kľúčovým sa stáva otázka reálne získateľného obdobia starobného dôchodkového sporenia; tak ako v ostatných prípadoch, aj tu je teda dôležitá otázka toho, či sporiteľ bude dlhodobo ekonomicky aktívny na to, aby si na svoj dôchodkový účet mohol platiť najmenej 20 rokov
- pri starších vekových skupinách opatrovateľov ostávajú riziká zotrvania v II. pilieri prakticky identické ako v Tab. č. 1
- v prípade sporiteľov, starajúcich sa o viac detí a zotrvávajúcich na rodičovskej dovolenke nadpriemerne dlho je vyššie riziko nájdenia si budúceho uplatnenia na trhu práce; klesá tým pravdepodobnosť toho, že si na svoj dôchodkový účet bude sporiteľ schopný prispievať dostatočne dlhé obdobie na to, aby sporenie na dôchodok bolo pre neho výhodné	

Nízkopríjmové skupiny obyvateľstva
Tabuľka č. 4

Výhody zotrvania
v II. pilieri
	
Nevýhody zotrvania
v II. pilieri
	
Riziká zotrvania 
v II. pilieri
	
- existencia vlastníckych práv k dôchodkovým úsporám; táto výhoda je však len dočasná a trvá v zásade len počas obdobia sporenia – po prevedení do dôchodkových úspor do životnej poisťovne a začatí poberania dôchodku z II. piliera už prevedené prostriedky nemožno dediť

	- hrozba toho, že v prípade nesplnenia podmienok na starobný dôchodok sa k svojim dôchodkovým úsporám nikdy nedostanú
- nemožnosť odchodu do predčasného dôchodku v II. pilieri (nasporená suma pravdepodobne nebude dostatočná na zakúpenie doživotnej anuity minimálne na úrovni 0,6-násobku životného minima)
- krátenie dôchodkových nárokov v priebežnom systéme (I. pilier) na polovicu -> nižší dôchodok z priebežného systému
	- pri starších vekových skupinách ostávajú riziká zotrvania v II. pilieri prakticky identické ako v Tab. č. 1
- neexistencia garancie minimálnej  výšky dôchodkovej dávky 	

Príloha č. 2

Veková štruktúra sporiteľov

Zdroj: Sociálna poisťovňa